 ዛሬ ሰኞ ግንቦት 1 ቀን 2008 ዓ.ም. በሶማሊያ አልሸባብ የተባለው ቡድን አባላት የሆኑ ሁለት ግለሰቦች በፈንጅ የጠመደ መኪና እያሸረከሩ በሞቃዲሾ ዋና ከተማ በሚገኘው የትራፊክ ፖሊስ ጽ/ቤት ላይ ባካሄዱት ጥቃት ቢያንስ ሁለት የፖሊስ መኮንኖች ሌሎች ሌሎች ሁለት ሰላማዊ ሰዎች መገደላቸውና ዘጠኝ ሰዎች መቁሰላቸው ተነግሯል። በመኪናው ላይ የነበረ የቡድኑ አባል የመስርያ ቤቱን ቅጥር ግቢ በሚጠብቁት ላይ ተኩስ ከፍቶ ጥቃት ሲሰነዝር በጥይት ተመቶ የሞተ ሲሆን የመኪናው አሽከርካሪ በፈንጅው ራሱን አጥፍቷል። በሱማሊያ ተዳክሟል እየተባለ ሲነገርለት የቆየው አልሸባብ ጥቃቱ እያጠናከረ መምጣቱ ባለስልጣኖችን እያሳሳሰበ መሆኑ ለማወቅ ተችሏል።
